चार जनवरी के बाद शुरू होगी लॉटरी
एजुकेशन रिपोर्टर | जमशेदपुर
सत्र2016-17 में निजी स्कूलों के इंट्री कक्षा में नामांकन के लिए बच्चों के नामों की सूची जारी करने की तिथि (16 जनवरी) घोषित होने के बाद अब स्कूलों ने लॉटरी की तैयारी शुरू कर दी है। इसके तहत अधिकतर स्कूल जाड़े की छुट्टी के बाद 4 जनवरी से खुलने पर लॉटरी की प्रक्रिया शुरू कर देंगे। वैसे इस बार की लॉटरी प्रक्रिया में निजी स्कूलों की मर्जी चलने वाली है। शिक्षा विभाग ने इसमें हस्तक्षेप करने से मना कर दिया है। अब लॉटरी सरस सॉफ्टवेयर के जरिए होगी या मैनुअली इस पर स्कूल फैसला लेगा। अब बच्चों का भविष्य पूरी तरह से निजी स्कूलों के फैसले पर निर्भर करेगा। मालूम हो कि अभी तक शिक्षा विभाग द्वारा नामांकन से पहले लॉटरी प्रक्रिया पर निर्देश जारी करता था। लेकिन इस बार निजी स्कूलों के साथ हुई बैठक में शिक्षा विभाग ने इसे लेकर कोई निर्देश नहीं जारी किया है।
शिक्षा विभाग के निर्देश के बाद भी कुछ को छोड़कर शहर के अधिकतर स्कूलों ने बीपीएल श्रेणी का फॉर्म उपलब्ध नहीं कराया है। 14 दिसंबर को शिक्षा विभाग ने निजी स्कूलों के साथ बैठक की थी। इसमें बताया गया कि था कि आरक्षित सीट पर नामांकन की सूची शिक्षा विभाग बनाएगा।
स्कूल ने की छंटनी
शहरके निजी स्कूलों में नामांकन के लिए लॉटरी भले ही अभी हुआ हो। लेकिन नाम छांटने की प्रक्रिया स्कूलों ने शुरू कर दी है। कई स्कूलों ने फॉर्म में गड़बड़ी उम्र का हवाला देकर सैकड़ों बच्चों की छंटनी की है।
^आरक्षित श्रेणी का भरा फॉर्म विभाग को उपलब्ध कराने को कहा गया था। लेकिन, अधिकतर स्कूलों ने फॉर्म नहीं उपलब्ध कराया है। इंद्रभूषणसिंह, डीएसई
hin_Deva bho_Deva hin_Deva hin_Deva hne_Deva hin_Deva hin_Deva